b"\n_START_ARTICLE_\nWu Sangui\n_START_SECTION_\nBiografia\n_START_PARAGRAPH_\nVa succesir al seu para Wu Xiang amb el t\xc3\xadtol de general. Va ostentar el c\xc3\xa0rrec de General en Cap i va ser responsable de la defensa de la Gran Muralla en la zona de Shahaiguan._NEWLINE_Quan un dels caps militars dels Ming, Li Zheng va conquerir Pequ\xc3\xadn i es va autoproclamar emperador, Wu no el va seguir i va demanar el suport dels manx\xc3\xbas per derrotar-lo._NEWLINE_Els manx\xc3\xbas van aprofitar la situaci\xc3\xb3 i la seva entrada a Pequ\xc3\xadn i d'alguna forma van iniciar la configuraci\xc3\xb3 de la nova dinastia Qing._NEWLINE_Wu es va posar a les ordres i servei dels nous senyors que el van gratificar amb un t\xc3\xadtol de Pr\xc3\xadncep (fet excepcional per una persona que no pertanyia al clan imperial manx\xc3\xba).  Un cop aliat amb els manx\xc3\xbas i el vistiplau d'aquests, Wu va conquerir una gran part dels territoris de l'Oest (Shaanxi, Gansu, Sichuan, Hunan i Guizou) que no estaven sota el control dels manx\xc3\xbas._NEWLINE_Per\xc3\xb2 el gran poder assolit per Wu va canviar en el moment que la nova dinastia va voler unificar el pa\xc3\xads, i aquest es va rebel\xc2\xb7lar contra els seus aliats, amb l'acci\xc3\xb3 d'autoproclamar- se emperador i creador d'una nova dinastia, els Zhou._NEWLINE_La mort de Wu l'any 1678 va frustrar els seus plans."